****

# Swydd Ddisgrifiad

**Teitl y Swydd:** Rheolwr Prosiect Dinasoedd a Threfi Byw

Sustrans Cymru

**Cyfeirnod:** SUS3176

**Cyflog**: Gradd G: £27,804 y flwyddyn

**Oriau Gwaith:** 37.5awr yr wythnos

**Contract:** Tymor penodol hyd at 31 Mawrth 2023

**Lleoliad:** ArdalAbertawe / Y Bari – Gweithio Gartref

**Diben y swydd:**

Datblygu, cefnogi a darparu prosiectau a mentrau sy'n helpu i wireddu uchelgais Sustrans i greu lleoedd haws byw ynddyn nhw i bawb.

Golyga hyn cyd-gysylltu a rheoli gweithgareddau sy'n bodoli eisoes, datblygu cyfleoedd a phrosiectau newydd, yn cynnwys gwneud ceisiadau ar gyfer cyllid ychwanegol, a gweithio mewn partneriaeth agos gydag awdurdodau lleol a staff Sustrans.

Swyddogaeth bwysig yn y rôl hon fydd goruchwylio a rheoli cynllun benthyg e-feiciau cymunedol mewn pedwar lleoliad ledled Cymru a rheoli cynnal cynllun peilot e-feiciau cargo yn Aberystwyth ac Abertawe.

**Dimensiynau’r Swydd:**

Datblygu a gweithredu rhaglenni a phrosiectau, yn cynnwys sefydlu a rheoli cyllidebau, yn unol ag amcanion Cynllun Busnes Sustrans Cymru. Bydd deiliad y swydd yn gwneud ceisiadau am arian o ffynonellau ychwanegol a bydd yn rheolwr llinell ar unrhyw swyddogion ychwanegol. Hefyd, byddan nhw'n gweithio mewn partneriaeth agos â staff eraill Sustrans Cymru â'r Tîm Cefnogi Canolog, ac yn gyfrifol am rannu arfer da gyda staff eraill Sustrans.

**Safle yn strwythur y sefydliad:**

Bydd deiliad y swydd yn adrodd i'r Pennaeth Darparu a Phartneriaethau sydd â'i swyddfa yng Nghaerdydd. Hefyd, byddan nhw'n gweithio'n agos gyda'n timau Dylunio ar y Cyd a Datblygu Rhwydwaith.

**Perthnasau Allweddol:**

Mewnol: Pennaeth Darparu a Phartneriaethau, Sustrans Cymru

Pennaeth Amgylchedd Adeiledig, Sustrans Cymru

Swyddog(ion) Prosiect / Gwirfoddolwyr, Sustrans Cymru

Rheolwyr Datblygu Rhwydwaith Sustrans Cymru Rheolwr Materion Allanol, Sustrans Cymru

Staff Uned Ymchwil a Monitro

Staff eraill rhanbarthol a phrif swyddfa Sustrans

Allanol: Llywodraeth Cymru

Awdurdodau Lleol a sefydliadau partner

Sefydliadau Cymunedol

Cyllidwyr

Aelodau'r cyhoedd

**Cyfrifoldebau allweddol:**

Goruchwylio gweithredu gweithgareddau allweddol mewn modd esmwyth ledled Cymru:

* + 1. Goruchwylio a rheoli darparu cynllun benthyg e-feiciau ac e-feiciau cargo yn y gymuned yng Nghymru yn llwyddiannus.
    2. Datblygu a darparu prosiectau mewn partneriaeth â phartneriaid allanol, yn arbennig awdurdodau lleol a sefydliadau cymunedol, yn unol â'n blaenoriaethau strategol dros Ddinasoedd a Threfi Byw.
    3. Rheoli prosiectau, gan gynnwys astudiaethau dichonolrwydd, cysyniad o ddylunio, ymwneud â'r cyhoedd a gweithredu prosiectau mewn cydweithrediad ag aelodau eraill Sustrans Cymru.
    4. Casglu data perfformiad, gan gynnwys cysylltu ag Uned Ymchwil a Monitro Sustrans i sicrhau y rhoir systemau monitro priodol ar waith i gofnodi ac adrodd ar weithgareddau.
    5. Canfod cyfleodd i unigolion wirfoddoli wrth ddarparu prosiectau a gofalu y cânt eu cefnogi'n effeithiol.

Rheoli a datblygu ehangu rhaglenni Sustrans yng Nghymru:

* + 1. Helpu i ddatblygu cynigion cyllido i ddiogelu ehangu rhaglenni yng Nghymru, yn dilyn y blaenoriaethau a sefydlwyd yng Nghynllun Busnes Sustrans Cymru a'i lywio gan yr Uwch Dîm Arwain.
    2. Cysylltu gyda Datblygiad Busnes i reoli eu rhan yn y gwaith o wneud ceisiadau am gyllid.
    3. Cysylltu gyda staff yng Nghymru i ddeall y cyfleoedd ar gyfer datblygu rhaglenni, e.e. Cefnogi Awdurdodau Lleol gyda'u Deddf Teithio Llesol a gweithgareddau Trawsnewid Trefi.
    4. Rheoli’r holl ohebiaeth ac ymdrin ag ymholiadau gan gyllidwyr cyfredol a darpar gyllidwyr, gan gynnwys datblygu adroddiadau o safon dda, sy'n bodloni gofynion y cyllidwyr.

**Rheoli Pobl**

* + 1. Rheoli gorchwyl y Swyddogion Prosiect er mwyn eu helpu, ac arolygu eu gwaith o ddarparu prosiectau sy'n cefnogi ein gwaith Dinasoedd a Threfi Byw.

**Cyfathrebu a marchnata**

* + 1. Sicrhau y ceir llif o gyfathrebu cyson ac o safon gyda'r cyhoedd, yn arbennig ar y cyfryngau cymdeithasol, er mwyn codi proffil gwasanaethau Sustrans yng Nghymru.
    2. Cyfrannu at adnoddau a gynhyrchir yn ganolog, yn cynnwys deunyddiau cyhoeddusrwydd a hyrwyddo ledled y DU.
    3. Sicrhau bod Sustrans yn cyfathrebu'n effeithiol gyda rhanddeiliaid allweddol i sicrhau llwyddiant.
    4. Cyfrannu tuag at godi proffil Sustrans, yn cynnwys cynrychioli'r elusen mewn cyfarfodydd, gweithgareddau a digwyddiadau, fel bo'r gofyn.
    5. Cefnogi a chydymffurfio â chanllaw'r elusen ar frandio, tôn y llais a chyfleu negeseuon pwysig, a chyfrannu'n gadarnhaol at godi proffil Sustrans.

**Hyfforddiant a datblygiad personol:**

* + 1. Mynychu hyfforddiant hanfodol Sustrans fel bo’r Elusen yn gofyn.
    2. Sicrhau eich datblygiad personol eich hun drwy weithio at gyrraedd amcanion a osodwyd yn rhan o drefn Effaith Bersonol a Datblygiad yr Elusen.

**Iechyd a Diogelwch, Diogelu a Chydraddoldeb, Amrywiaeth a Chynhwysiant:**

* + 1. Cefnogi a chydymffurfio â pholisi'r sefydliad ar reoli Iechyd a Diogelwch.
    2. Gefnogi a chydymffurfio â pholisïau'r sefydliad ar reoli diogelu.
    3. Gefnogi a chydymffurfio â pholisi a gweithdrefnau'r sefydliad ar Gydraddoldeb, Amrywiaeth a Chynhwysiant ac arddel egwyddorion arferion da yn eich rôl chi.

**Arall**

* + 1. Cyflawni unrhyw ddyletswyddau eraill sy'n gyson â natur a graddfa'r rôl yn unol â'r hyn a gytunwyd gyda'r rheolwr llinell.

**Amodau Gwaith:**

Lleoliad deiliad y swydd fydd De Cymru, ond disgwylir iddo deithio'n helaeth ledled Cymru. Mae'n bosibl y bydd angen gweithio gyda'r hwyr a'r penwythnosau ac aros dros nos o bryd i'w gilydd gydag amser i ffwrdd yn lle hynny. Rhaid i ddeiliad y swydd fod yn barod i feicio a/neu ddefnyddio trafnidiaeth gyhoeddus am ran fwyaf y siwrneiau i'r gwaith.

## Nodyn pwysig:

Nid yw'r disgrifiad swydd hwn yn ffurfio rhan o'r cytundeb cyflogaeth, ond mae'n dangos sut dylid perfformio gwaith y contract. Gall y disgrifiad swydd newid yn dilyn profiad ac mewn ymgynghoriad â deiliad y swydd.

Lluniwyd: Pennaeth Darparu a Phartneriaethau, Cymru

Dyddiad: Mawrth 2021

**Rheolwr Prosiect Dinasoedd a Threfi Byw (SUS3176)**

**Manyleb y Person**

|  |  |
| --- | --- |
| **Maen prawf** | **Hanfodol** |
| Cymwysterau, Addysg a hyfforddiant | Wedi addysgu i lefel gradd neu gyfatebol. |
| Profiad | Profiad y gellir ei ddangos o ddatblygu a rheoli prosiectau rhaglenni amlweddog, yn llwyddiannus.  Profiad o osod/rheoli cyllidebau.  Profiad o gasglu a dadansoddi data i helpu i lywio'r dull darparu.  Profiad o weithio'n llwyddiannus mewn partneriaeth gyda grwpiau statudol a grwpiau cymunedol/gwirfoddol, gan gynnwys grwpiau lleiafrifol a rhai a gaiff eu tangynrychioli.  Profiad o reoli eraill i gyrraedd nodau prosiectau. |
| Sgiliau a galluoedd | Sgiliau trefnu rhagorol a phrofiad o raglennu gweithgareddau prosiect, meithrin sgiliau rheoli amser yn effeithiol gyda'r gallu i gynllunio, blaenoriaethu a gweithio i derfynau amser tynn.  Sgiliau ysgrifenedig a chyfathrebu rhagorol, yn cynnwys sgiliau cyflwyno.  Gallu gweithio'n annibynnol ac o bell, yn hyderus yn gwneud penderfyniadau pwysig a blaenoriaethu eich llwyth gwaith eich hun.  Sgiliau rhyngbersonol cadarn, gyda'r gallu a'r brwdfrydedd i arwain a hybu pobl eraill, er gweithio mewn modd cydweithredol ac effeithiol mewn tîm.  Gallu canfod a thrafod cyfleoedd cyllido.  Sgiliau Technegol o'r radd flaenaf. |
| Gwybodaeth | Gwybodaeth am faterion ac atebion trafnidiaeth gynaliadwy neu amgylcheddol.  Gwybodaeth a dealltwriaeth am brosiectau ac amcanion buddsoddiadau adfywio wedi'u targedu. |
| Arall | Yn ymrwymedig i werthoedd Sustrans a hyrwyddo trafnidiaeth gynaliadwy.  Agwedd ddymunol a chydweithredol. |

|  |  |
| --- | --- |
| **Maen prawf** | **Dymunol** |
| Cymwysterau, Addysg a hyfforddiant | Achrediad Mecaneg Beicio (Velotech, Cytech, City & Guilds)  Achrediad Hyfforddwr Beicio (Bikeability, Safonau Cenedlaethol) |
| Profiad | Profiad penodol o ddarparu prosiectau'n ymwneud â theithio llesol  Profiad o ddefnyddio offer GIS a meddalwedd mapio  Gwybodaeth am egwyddorion cyffredinol dylunio ar gyfer strwythur sy'n ymwneud â Theithio Llesol  Profiad o ddefnyddio e-feic / neu e-feic cargo |
| Gwybodaeth | Gwybodaeth am Ddeddf Teithio Llesol (Cymru) 2013 a Deddf Llesiant Cenedlaethau'r Dyfodol (Cymru) (2016)  Deall polisi trafnidiaeth yng Nghymru |
| Sgiliau a galluoedd | Gallu cynnal sgwrs yn Gymraeg  Beiciwr Hyderus |